Mesen

Mesen en izelvroeg, Messines e galleg, Messène e pikardeg, zo ur gumun e Belgia e proviñs Kornôg-Flandrez, er Westhoek. Ur gumun izelvroek gant aezamantoù yezhel e galleg eo. Bihanañ kêr Belgia eo. Douaroniezh Gorread : 3,6 km² Poblañs (2022) : 1 062 a dud Stankter : 295 den/km² Div lodenn zo er gumun, gant un tamm eus Ploegsteert (ranngumun eus Comines-Warneton) oc'h ober an troc'h etreze. Ranngumunioù stok ouzh Mesen Istor Brezel-bed kentañ Emgann Mesen 1914 Emgann Mesen 1917 Monumantoù ha traoù heverk Beredoù ar C'hommonwealth Teir zo er gumun, an holl eus ar Brezel-bed kentañ. Bethleem Farm East Cemetery Krouet e voe gant an 3de Rann-Arme Aostralian pa voe tapet an atant d'ar 7 a viz Even 1917 e-pad Emgann Mesen. An darn vrasañ ag ar bezioù a gaver enne ofisourion ha soudarded bet lazhet en emgann d'an 8 a viz Even 1917 ha d'an 10 a viz Even 1917. Implijet e voe betek miz Gwengolo 1917 neoazh. Bethleem Farm West Cemetery Krouet e voe gant an 3de Rann-Arme Aostralian pa voe tapet an atant d'ar 7 a viz Even 1917 e-pad Emgann Mesen. Implijet e voe gant ar 14th (Light) Division (Rouantelezh-Unanet) betek dibenn 1917. Enni e kaver ur bez ag an Eil Brezel Bed ivez, ur soudard dianv ennañ. Messines Ridge British Cemetery